Os alans que no entroron en Hispania se quedoron en a Galia. Enta l'anyo 414 una horda alana saqueyaba l'aria d'a Garona meya, y atra horda, baixo o mando de Sambida saqueyaba a cuenca d'o Roine arredol de Valence. A colla més poderosa d'alans en Galia yera baixo o mando de Goar, que pasó a lo servicio d'os romans en Renania, y fue acantonata por Aecio en a Loira meya pa controlar a los visigodos y tallar o paso a los hunnos d'Atila. Quan Atila asitiaba Orliens os galorromans consiguioron levantar o sitio gracias a l'aduya d'os alans de Goar. Estos alans tamién luitoron chunto con os romans y visigodos en Campus Mauriacus en l'anyo 451 contra os hunnos. En a "Cronica de los Conquiridors" parlan d'una colla d'alans en Galia que colaboraba con os romans contra os hunnos.